proxectonos/corpus_dominio_legal_administrativo_tmp huggingface dataset:
RESOLUCIÓN do 31 de outubro de 2003, da Secretaría Xeral de Relacións coa Unión Europea e Cooperación Exterior, pola que se fan públicas as axudas concedidas ó abeiro da Orde do 22 de xullo de 2003 de axudas extraordinarias de cooperación exterior por razón de interese social ou humanitario.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/11/2003

O artigo 5 da Orde do 22 de xullo de 2003, de concesión de axudas extraordinarias de cooperación exterior por razón de interese social ou humanitario, dispón que unha vez ultimada a concesión de axudas,
publicarase no Diario Oficial de Galicia a relación das concedidas con indicación do beneficiario, contía, país de destino e finalidade.
Na súa virtude,
RESOLVO:
Publicar no Diario Oficial de Galicia as axudas concedidas por resolución desta secretaría do 13
de outubro de 2003, polo importe total de cento oitenta mil euros (180.000 A), nas contías, beneficiarios e aplicación orzamentaria que se relacionan no anexo.
Santiago de Compostela, 31 de outubro de 2003.
Jesús Gamallo Aller
Secretario xeral de Relacións coa Unión
Europea e Cooperación Exterior
ANEXO
Aplicación orzamentaria 04.04.213C.490.0
Nº EXPED.
SOLICITANTE
PAÍS
PROXECTO
DISPOSTO
2003/01
FUNDACIÓN CUME PARA EL DESARROLLO DE CULTURAS Y PUEBLOS
CUBA
EQUIPAMENTO HOSPITAL PSIQUIÁTRICO DE S. JUAN DE DIOS
20.000
2003/02
ESTUDIANTES GALEGOS PARA A AXUDA SOCIAL (EGAS)
CUBA
AXUDA HUMANITARIA E SANITARIA A FAMILIAS CUBANAS, CONSTRUCCIÓN VIVENDAS
30.000
2003/03
ONG AYUDEMOS A UN NIÑO
NICARAGUA
FINQUITA LA ALEGRÍA
57.860
2003/04
ASOCIACIÓN POR LA PAZ Y EL DESARROLLO
O SALVADOR
CONSTRUCCIÓN DE VIVENDAS DESTRUÍDAS POLOS TERREMOTOS SUFRIDOS NO MUNICIPIO DE NAHVIZALCO.
31.415
2003/05
AXUNICA
NICARAGUA
EMERXENCIA POR FAME EN AGUA AGRIA-NICARAGUA.
5.160,80
2003/06
SOLIDARIDAD INTERNACIONAL DE GALICIA
PALESTINA
REHABILITACIÓN CENTRO MÉDICO DA CIDADE VELLA DE NABLÚS
20.040
2003/07
CÁRITAS DIOCESANA DE SANTIAGO DE COMPOSTELA
ARXENTINA
IMPLEMENTACIÓN TALLERES FAMILIARES DE COSTURA E COMERCIALIZACIÓN DE OVOS
15.524,20
TOTAL
180.000
ORDE do 17 de novembro de 2003 pola que se fixa o prezo de venda ó público da publicación: Protocolo de Ictus del Complejo Hospitalario Universitario de Santiago de Compostela.
CONSELLERÍA DE SANIDADE — III. OUTRAS DISPOSICIÓNS — 28/11/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 17 de novembro de 2003.
José María Hernández Cochón
Conselleiro de Sanidade
ANEXO
Protocolo de Ictus del Complejo Hospitalario Universitario de Santiago de Compostela: 3 euros.
RESOLUCIÓN do 3 de novembro de 2003 pola que se convoca un curso básico do medio natural.
ACADEMIA GALEGA DE SEGURIDADE — III. OUTRAS DISPOSICIÓNS — 12/11/2003

Dentro das actividades programadas para o ano 2003 en colaboración coa Deputación Provincial da Coruña, en virtude do convenio de formación asinado entre a Consellería de Xustiza, Interior e Administración Local e a Deputación Provincial da Coruña, anúnciase a realización dun curso básico do medio natural, que deberá desenvolverse conforme as seguintes bases:
-Obxectivos.
Coñece-la normativa máis importante que afecta á operativa ambiental.
Domina-la operativa básica de actuación profesional na área de medio natural.
-Publicación.
Esta actividade formativa, e tamén todas aquelas que se desenvolvan en colaboración coa Deputación Provincial da Coruña, serán obxecto de publicación no Diario Oficial de Galicia e no BOP da Coruña.
-Destinatarios.
O curso vai dirixido ós membros dos corpos de policía local da provincia da Coruña.
-Inscrición.
A inscrición dos participantes será totalmente gratuíta.
-Prazas.
30 prazas.
-Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 26 de novembro de 2003, ás 14.00 horas.
3. As instancias deberán enviarse á Deputación Provincial da Coruña, Servicio de Asistencia a Municipios (fax: 981 18 33 33), avenida Alférez Provisional, s/n, 15006 A Coruña; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
-Datas.
O curso realizarase en datas do 1 ó 5 de decembro de 2003.
O horario será de 16.30 a 20.30 horas.
-Contido.
O curso desenvolverase en sesións de tarde, de luns a venres, e nel trataranse os seguintes módulos:
I. Animais en catividade. Caza e pesca.
II. Verteduras.
III. Residuos.
IV. Incendios.
V. Procedemento sancionador.
-Relación de admitidos.
A relación de admitidos farase pública o día 28 de novembro a partir das 14.00 horas, tanto pola Deputación Provincial da Coruña como pola Academia Galega de Seguridade, que os interesados poden coñecer e confirma-la súa asistencia chamando ós teléfonos 986 59 00 21 (AGS) ou 981 18 33 13 (Servicio de Asistencia a Municipios da Deputación Provincial da Coruña).
-Lugar.
O curso desenvolverase no Concello de Bergondo, nas aulas da Deputación Provincial do Pazo de Mariñán.
-Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
-Modificacións.
Tanto a Academia Galega de Seguridade como a Deputación Provincial da Coruña, se é o caso, poderán modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 3 de novembro de 2003.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 23 de outubro de 2003 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 12/11/2003

Por Orde do 13 de marzo de 2003 (DOG nº 64, do 1 de abril), a Consellería de Xustiza, Interior e Administración Local anunciou normas para a cesión en propiedade ós concellos galegos de vehículos especialmente preparados para misións de protección civil.
Visto o informe técnico emitido polos servicios provinciais de protección civil e a proposta de resolución da comisión avaliadora, en aplicación do artigo 7 da Orde do 13 de marzo,
RESOLVO:
Primeiro.-Conceder con cargo á aplicación 13.04.231A.624.1 dos orzamentos xerais da Comunidade Autónoma de Galicia para o ano 2003, a cesión en propiedade vehículos especialmente preparados para misións de protección civil, ós concellos da provincia da Coruña: Cerceda e da provincia de Ourense: Coles segundo se sinala no anexo I.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 23 de outubro de 2003.
Jesús Carlos Palmou Lorenzo
Conselleiro de Xustiza, Interior e Administración
Local
ANEXO I
-Vehículo: Nissan Terrano 2.7 tdi comfort 5p A/A branco.
Nº de bastidor: VSKTVUR20U532064.
Concello: Cerceda.
-Vehículo: Nissan Terrano 2.7 tdi comfort 5p A/A branco.
Nº de bastidor: VSKTVUR20U531166.
Concello: Coles.
ORDE do 28 de outubro de 2003 pola que se fixa o prezo de venda ó público da publicación: Catálogo de programas asistenciais. Plan de Galicia sobre drogas.
CONSELLERÍA DE SANIDADE — III. OUTRAS DISPOSICIÓNS — 06/11/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada pola Consellería de Sanidade e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 28 de outubro de 2003.
José María Hernández Cochón
Conselleiro de Sanidade
ANEXO
Catálogo de programas asistenciais. Plan de Galicia sobre drogas: 70 euros.
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 23 de outubro de 2003 pola que se modifica a do 12 de setembro, pola que se regulan axudas ás familias nas que se produce un parto múltiple, adopción ou acollemento preadoptivo de varios menores.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 06/11/2003

Advertidos erros na devandita orde, publicada no Diario Oficial de Galicia nº 211, do xoves 30 de outubro de 2003, cómpre a súa corrección:
Na páxina 13.438, columna esquerda, liñas 6 e 29, referidas á aplicación orzamentaria, onde di: «14.02.212A.480.0», debe dicir: «14.02.212A.486.0».
RESOLUCIÓN do 16 de outubro de 2003, da Dirección Xeral de Centros e Ordenación Educativa, pola que se procede a designa-los membros e a facer pública a composición do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2002/2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/2003

En virtude da autorización conferida polo punto noveno da Orde do 20 de setembro de 2003 pola que se convocan premios extraordinarios de formación profesional correspondentes ó curso 2002/2003, e de conformidade co establecido no punto sexto desa orde, esta dirección xeral
RESOLVE:
Primeiro.-Designa-los membros do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2002/2003 e facer pública a súa composición, que é a que figura no anexo a esta resolución.
Segundo.-Por proposta do tribunal de selección, poderase designa-los especialistas necesarios para que asesoren o tribunal na valoración dos méritos dos aspirantes.
Santiago de Compostela, 16 de outubro de 2003.
Alberto González Armesto
Director xeral de Centros e Ordenación Educativa
ANEXO
Tribunal de selección titular
Presidente: Faustino José Salgado López, subdirector xeral de Inspección Educativa.
Vocais:
Vicente Yáñez González, xefe do Servicio de Formación Profesional.
José Luis Vázquez Fernández, inspector de educación.
Luis Manuel Álvarez Martínez, inspector de educación.
Elisa Amoedo Barciela, inspectora de educación.
Manuel Reboredo Lavín, inspector de educación.
Begoña Potí Vázquez, profesora de ensino secundario.
Miguel Reza Pérez, profesor de ensino secundario.
Tribunal de selección suplente
Presidente: Jesús Álvarez Marcote, inspector de educación.
Vocais:
Antonio Castelao López, asesor da Dirección Xeral Formación Profesional e Ensinanzas Especiais.
Gonzalo Iglesias Varela, inspector de educación.
Félix Perujo de Llano, inspector de educación.
Jorge Rivera Gómez, profesor de ensino secundario.
César Corral Martínez, profesor técnico de formación profesional.
Manuel Guerra Fernández, profesor de ensino secundario.
Rafael Vázquez Gancedo, profesor de ensino secundario.
RESOLUCIÓN do 16 de outubro de 2003 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/11/2003

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó segundo trimestre de 2003, que figuran como anexo a esta resolución.
Santiago de Compostela, 16 de outubro de 2003.
José Antonio Orza Fernández
Conselleiro de Economía e Facenda
RESOLUCIÓN do 25 de setembro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta acordo de contratación da comisión negociadora do convenio colectivo da empresa Maderas Iglesias, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/11/2003

Vista a acta acordo de contratación da comisión negociadora do convenio colectivo da empresa Maderas Iglesias, S.A., con nº de código 3603612, que tivo entrada nesta delegación provincial o día 28-8-2003, subscrita pola comisión negociadora do convenio, con data do 17-7-2003. De conformidade co disposto no artigo 90, 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 25 de setembro de 2003.
Joaquín Macías Sánchez
Delegado provincial de Pontevedra
Convenio colectivo Maderas Iglesias, S.A.
17 de xullo de 2003.
13.30 horas.
Sala de reunións de Sanguiñeda (Mos).
Membros do comité de empresa:
Troncoso Vila, Laura.
Álvarez García, Pedro.
Molares Rivas, Vicente.
Puentes Graña, Jaime.
García Carrera, Enriqueta.
Varela Redondo, Manuel.
Maderas Iglesias:
Manuel Maneiro.
Rafael Martínez.
Invitados:
Conselleiro delegado, J. Ramón Iglesias Álvarez.
Asesor do comité de empresa, Sr. Melón.
Asesor da empresa, Sr. Castro.
Asuntos tratados:
1. Compromiso de conversión de contratos eventuais en indefinidos.
As partes asinantes do convenio colectivo de Maderas Iglesias, S.A. acordan a conversión de contratos eventuais en contratos indefinidos ata acada-los seguintes porcentaxes de persoal indefinido sobre o total do cadro de persoal durante os seguintes anos:
-Ano 2003, ata 45 contratos indefinidos.
-Ano 2004, ata o 55%.
-Ano 2005, ata o 60%.
-Ano 2006, ata o 65%.
2. Remitaran esta acta á Consellería de Asuntos Sociais, Emprego e Relacións Laborais para os efectos da publicación no boletín oficial compentente.
ORDE do 3 de novembro de 2003 pola que se dan instruccións para a conmemoración do 25º aniversario da Constitución española nos centros de ensino escolar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/11/2003

Na orde pola que se establece o calendario escolar de cada curso véñense determinado os días do mes de decembro que se deben dedicar, nos centros escolares, a conmemora-la Constitución española e o Estatuto de Autonomía de Galicia, as dúas normas fundamentais que establecen o marco polo que se rexe a nosa convivencia democrática, no respecto ós dereitos e liberdades, tanto individuais coma colectivos, consolidando un Estado de dereito como expresión da vontade popular.
Dado que no ano 2003 se cumpre o 25º aniversario da Constitución, aprobada polas Cortes Xerais en sesións plenarias do Congreso dos Deputados e do Senado o 31 de outubro de 1978, ratificada polos españois o 6 de decembro de 1978, mediante referendo convocado polo Real decreto 2550/1978, do 3 de novembro, e sancionada e promulgada por El Rei o 27 de decembro de 1978, cómpre salienta-lo dito acontecemento e que se celebre coa adecuada solemnidade en tódolos centros escolares da Comunidade Autónoma de Galicia, sen esquecer, na programación das actividades para a celebración do 25º aniversario da Constitución, que a Orde do 21 de maio de 2003, pola que se aproba o calendario escolar para o curso 2003/2004 nos centros escolares sostidos con fondos públicos, seguindo a liña reco
llida no primeiro parágrafo deste preámbulo, vencella a conmemoración da Constitución coa do Estatuto de autonomía.
Por todo isto, a Consellería de Educación e Ordenación Universitaria
DISPÓN:
Primeiro.-Do 9 ó 15 de decembro de 2003, en tódolos centros escolares situados na Comunidade Autónoma galega, o equipo directivo, de acordo coas propostas formuladas polo claustro e o consello escolar, programará, dentro das actividades previstas para a conmemoración da Constitución e do Estatuto de autonomía, unha actividade para a celebración do 25º aniversario da Constitución española.
Segundo.-En calquera caso, dedicarase alomenos unha hora, en cada un dos grupos de cada curso, ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten a Constitución para a convivencia democrática, facendo referencia a algún aspecto dela, especialmente ós contidos do seu título I, dos dereitos e deberes fundamentais, e ós correspondentes do título VIII, que articula a organización territorial do Estado en comunidades autónomas.
Terceiro.-Na realización da devandita actividade poderán participar personalidades cualificadas, invitadas para tal fin.
Cuarto.-As delegacións provinciais da Consellería de Educación e Ordenación Universitaria prestarán ós centros, no ámbito das súas competencias, o apoio necesario para a realización das actividades programadas por eles.
Quinto.-Esta orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 3 de novembro de 2003.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 17 de outubro de 2003 pola que se ordena a publicación do acordo do Consello da Xunta de Galicia do 16 de outubro de 2003, polo que se aproba a modificación da relación de postos de traballo da Consellería de Cultura, Comunicación Social e Turismo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/11/2003

Advertido erro na devandita resolución, publicada
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 399/2003, do 6 de novembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 07/11/2003

Con motivo da viaxe do presidente da Xunta de Galicia á República Arxentina e á República Oriental de Uruguai, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República Arxentina e á República Oriental de Uruguai, encárgaselle o despacho de asuntos da Presidencia, desde o día 7 de novembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, seis de novembro de dous mil tres.
Manuel Fraga Iribarne
Presidente
RESOLUCIÓN do 31 de outubro de 2003 pola que se concede o Premio Antonio Casares y Rodrigo de Investigación Científico-Técnica e o Premio para Investigadores Mozos (área científico-técnica), correspondentes ós Premios Galicia de Investigación 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 07/11/2003

Por orde da Consellería de Innovación, Industria e Comercio do 17 de xullo de 2003 (DOG do 28 de xullo), convocouse o Premio Antonio Casares y Rodrigo de Investigación Científico-Técnica e o Premio para Investigadores Mozos (área científico-técnica), correspondentes ós Premios Galicia de Investigación 2003.
De acordo co establecido nas bases da convocatoria, a decisión adoptada polo xurado debe coñecerse mediante a correspondente publicación do Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concede-lo Premio Antonio Casares y Rodrigo de Investigación Científico-Técnica a Luis Castedo Expósito.
Segundo.-Concede-lo Premio para Investigadores Mozos (área científico-técnica) a José Francisco Rivadulla Fernández.
A presente resolución pon fin á vía administrativa segundo o disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 31 de outubro de 2003.
P.D. (Orde 21-1-2003)
Jesús Vázquez San Luis
Secretario xeral da Consellería de Innovación,
Industria e Comercio
ORDE do 25 de outubro de 2003 pola que se declara de interese galego a Fundación Cabaleiro Goás e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 12/11/2003

Con data 13 de outubro de 2003 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 24 de setembro de 2003, pola que se clasifica como benéfico social a Fundación Cabaleiro Goás, adscribíndoa á Consellería de Sanidade que exercerá plenamente o protectorado sobre ela.
Esta fundación, de acordo co establecido no artigo 8 dos seus estatutos ten como obxecto organizar, promover e realizar actividades relacionadas coa información, docencia e investigación en Ciencias da Saúde no Complexo Hospitalario de Ourense e a súa área de influencia, con interese preferente nas áreas biomédicas e na saúde mental.
A planificación das actividades da Fundación Cabaleiro Goás considerará as necesidades do corpo social e orientará sempre a súa actividade de acordo coas directrices, obxectivos e prioridades institucionais da Consellería de Sanidade e do Sergas.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Cabaleiro Goás, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Cabaleiro Goás, no rexistro de fundacións de interese galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e xustificar, a través dunha memoria anual, o cumprimento das cargas fundacionais, así como a presentarlle o
proxecto de orzamento ó protectorado, con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 25 de outubro de 2003.
José Mª Hernández Cochón
Conselleiro de Sanidade
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 402/2003, do 29 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da conexión entre as estradas PO-310 e PO-531 en Campañó (Poio), treito: II, clave: PO/02/017.01.02.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/11/2003

Con data do 19 de febreiro de 2003 o director xeral de Obras Públicas, por delegación do conse
lleiro de Política Territorial, Obras Públicas e Vivenda aprobou o proxecto de construcción da conexión entre as estradas PO-310 e PO-531 en Campañó (Poio), treito: II, clave: PO/02/017.01.02.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración de urxente ocupación pola súa incidencia na seguridade vial, tanto no treito que une as glorietas situadas sobre a PO-531 e sobre PO-310 como do camiño do Vao ámbolos dous incluídos no Plan Xeral de Poio, xa que é necesario completar, nesta zona, a estructura xeral e orgánica do territorio do Concello de Poio e, tamén, organiza-la rede de estradas (autopista PO-531, PO-310, vías locais de Poio, vías locais de Pontevedra ...) que facilite o fluxo de vehículos entre Poio, Pontevedra, Sanxenxo e Vilagarcía de Arousa completando outras actuacións da Comunidade Autónoma que, sen esta non permitiría completa-los obxectivos de maior
seguridade de peóns e maior fluidez, e, en consecuencia, menor sinistralidade no tráfico de vehículos pesados e lixeiros na zona.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta na súa reunión do día vintenove de outubro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construcción da conexión entre as estradas PO-310 e PO-531 en Campañó (Poio), treito: II, clave: PO/02/017.01.02.
Santiago de Compostela, vintenove de outubro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 16 de outubro de 2003 pola que se autoriza o cambio de titularidade do centro privado Concepción Arenal-Malvedo de Coles (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/2003

Examinado o expediente presentado por María Piedad García Pérez, no que solicita o cambio de titularidade do centro privado Concepción Arenal-Malvedo de Coles (Ourense).
Resultando que mediante escritura pública notarial, María Piedad García Pérez cede a súa titularidade, para tódolos efectos, a Colegio Concepción Arenal Malvedo, S.L.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de xuño), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-lo cambio de titularidade do centro privado Concepción Arenal-Malvedo de Coles (Ourense), código 32016731, a favor de Colegio Concepción Arenal Malvedo, S.L., con tódolos dereitos e obrigas contraídas pola cesionista María Piedad García Pérez, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 16 de outubro de 2003.
Celso Currás Fernández
Conselleiro de Educación e Ordenación Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 22 de outubro de 2003 pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/11/2003

Advertido erro na Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela, publicada no Diario Oficial de Galicia nº 212, do 31 de outubro, cómpre face-la seguinte corrección:
Na páxina 13.495, no punto 2 do punto IV. Un do anexo II, onde di: «Polo nivel 16 de grao consolidado, 1,20 puntos; por cada nivel que exceda de 16, 0,15 puntos», debe dicir: «Polo nivel 16 de grao consolidado, 1,60 puntos; por cada nivel que exceda de 16, 0,20 puntos».
CORRECCIÓN de erros.-Orde do 22 de outubro de 2003 pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/11/2003

Advertido erro na Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela, publicada no Diario Oficial de Galicia nº 212, do 31 de outubro, cómpre face-la seguinte corrección:
Na páxina 13.500, no punto 2 do punto IV. Un do anexo II, onde di: «Polo nivel 20 de grao consolidado, 1,50 puntos; por cada nivel que exceda de 20, 0,15 puntos», debe dicir: «Polo nivel 20 de grao consolidado, 1,50 puntos; por cada nivel que exceda de 20, 0,25 puntos».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Decreto 349/2003, do 11 de setembro, polo que se aproba o procedemento de inserción de anuncios no Diario Oficial de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/11/2003

Advertido erro no anexo do devandito decreto, publicado na páxina 11.711 do Diario Oficial de
Galicia número 179, do martes, 16 de setembro de 2003, cómpre inserilo de novo xa debidamente corrixido:
RESOLUCIÓN do 12 de novembro de 2003 pola que se concede o Premio Galicia á Innovación Empresarial, correspondente ós Premios Galicia de Investigación 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 18/11/2003

A orde da Consellería de Innovación, Industria e Comercio do 17 de xullo de 2003 (DOG do 28 de xullo) convoca o Premio Galicia á Innovación Empresarial, correspondente ós Premios Galicia de Investigación 2003.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Concederlle o Premio Galicia á Innovación Empresarial, correspondente ós Premios Galicia de Investigación 2003, á empresa Luso-Hispana de Acuicultura, S.L., pola súa traxectoria innovadora desde a súa creación e a capacidade para realizar tarefas de I+D+i no eido da acuicultura en Galicia, especialmente no cultivo de novas especies, así como polo proxecto presentado da explotación comercial do ollomol.
Esta resolución ponlle fin á vía administrativa, segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 12 de novembro de 2003.
P.D. (Orde 21-1-2003)
Jesús Vázquez San Luis
Secretario xeral da Consellería
de Innovación, Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 6 de novembro de 2003 pola que se modifica a do 13 de outubro, pola que se lles prorroga a autorización ós conservatorios de música de titularidade municipal para impartir, con carácter provisional durante o ano escolar 2003-2004, os graos elemental e/ou medio das ensinanzas de música establecidas pola Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/2003

Advertidos erros no anexo da devandita orde, publicada no Diario Oficial de Galicia nº 208, do luns 27 de outubro de 2003, cómpre a súa corrección:
Na páxina 13.288, nas liñas 35 e 36 da columna esquerda, onde di: «Centro: conservatorio profesional de música da Guarda», debe dicir: «Centro: conservatorio elemental de música da Guarda»; e na liña 38, onde di: «Autorización provisional: graos elemental e medio», debe dicir: «Autorización provisional: grao elemental».
ORDE do 10 de novembro de 2003 pola que se comunica a ampliación do importe existente para a concesión de axudas económicas para a realización de formación práctica en empresas destinadas a alumnos/as de programas de garantía social, patrón costeiro polivalente e ciclos formativos de grao medio e superior de formación profesional específica en centros dependentes da Consellería de Pesca e Asuntos Marítimos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 14/11/2003

A Orde do 20 de febreiro de 2003 (DOG nº 51, do 13 de marzo), sobre axudas económicas para a realización de formación práctica en empresas destinadas a alumnos/as de programas de garantía social, patrón costeiro polivalente e ciclos formativos de grao medio e superior de formación profesional específica en centros dependentes da Consellería de Pesca e Asuntos Marítimos, establecía no seu artigo oitavo, unha limitación á contía máxima das axudas cifrada en 86.294 euros.
A existencia de crédito permite dispoñer de máis fondos para a concesión das axudas convocadas pola orde citada. Dado que na mesma se limitaba a cantidade máxima á existente no orzamento vixente, e ante o incremento de solicitudes pola implantación progresiva dos ciclos formativos da nova formación profesional específica, parece conveniente facer público o incremento da dita contía.
Polo exposto,
DISPOÑO:
Artigo único.-Amplíase o importe máximo das axudas convocadas pola Orde do 20 de febreiro de 2003 na cantidade de 35.253,13 euros, con cargo á aplicación orzamentaria 12.04.322S.480.0. Formación Profesional FSE, do orzamento da Comunidade Autónoma de Galicia para 2003.
Santiago de Comnpostela, 10 de novembro de 2003.
Enrique César López Veiga
Conselleiro de Pesca e Asuntos Marítimos
RESOLUCIÓN do 7 de novembro de 2003 pola que se ordena a publicación do acordo do Consello da Xunta de Galicia do 6 de novembro de 2003, polo que se aproba a modificación da relación de postos de traballo da Escola Galega de Administración Pública (EGAP) da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/11/2003

As actividades formativas que constitúen o obxecto da Escola Galega de Administración Pública non contan cun horario fixo e desenvólvense tanto en
Santiago de Compostela como fóra desta cidade, o que esixe un constante traslado de medios materiais e persoais, polo que é imprescindible dispor dun conductor con dispoñibilidade horaria. Por todo o exposto, faise necesaria a modificación da relación de postos de traballo da Escola Galega de Administración Pública.
En consecuencia, por proposta da Consellería da Presidencia, Relacións Institucionais e Administración Pública, consultadas as organizacións sindicais presentes na Mesa Xeral de Negociación da Comunidade Autónoma e a comisión de persoal, o Consello da Xunta de Galicia, na súa reunión do 6 de novembro de 2003, adoptou o seguinte
ACORDO:
Primeiro.-Modifica-la vixente relación de postos de traballo da Escola Galega de Administración Pública (EGAP) da Consellería da Presidencia,
Relacións Institucionais e Administración Pública, nos termos que se sinalan no anexo a este acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 6 de novembro de 2003, relativo á modificación da relación de postos de traballo da Escola Galega de Administración Pública (EGAP) da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 7 de novembro de 2003.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 22 de outubro de 2003 pola que se acorda a cesión da propiedade de bens mobles, automóbiles, propiedade do Servicio Galego de Saúde a favor dos concellos de Baiona (Pontevedra) e Portomarín (Lugo).
CONSELLERÍA DE SANIDADE — III. OUTRAS DISPOSICIÓNS — 11/11/2003

O Servicio Galego de Saúde por mor de mellora-la prestación da asistencia sanitaria na Comunidade Autónoma, concedeu permisos de utilización temporal a favor de distintos concellos de varias ambulancias propiedade del. Algúns deses vehículos en virtude do tempo transcorrido non son útiles na actualidade para a realización de labores de ambulancia e de acordo co Decreto 42/1998, do 15 de xaneiro, polo que se regula o transporte sanitario, superan o tempo máximo establecido para o seu destino a fins sanitarios. Por todo iso, os concellos de Baiona (Pontevedra), Portomarín (Lugo) solicitan a cesión dos vehículos que utilizan para seren destinados a outros fins que redunden no interese xeral do municipio.
Con este fin o Servicio Galego de Saúde tramitou o expediente de cesión de ditos vehículos de conformidade co disposto no artigo 35 bis da Lei 3/1985,
do 12 de abril, do patrimonio da Comunidade Autónoma galega, e no artigo 96 bis do seu regulamento, aprobado polo Decreto 50/1989, do 9 de marzo, engadido polo Decreto 238/1998, do 24 de xullo (DOG nº 156, do 13 de agosto de 1998), e polo Decreto 180/2003, do 27 de febreiro (DOG nº 52, do 14 de marzo de 2003).
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro
DISPOÑO:
Artigo 1º
Acórdase a cesión dos seguintes vehículos a favor dos concellos de Baiona (Pontevedra) e Portomarín (Lugo).
Vehículo: Renault Tráfic 900.
Matrícula: C-4373-AV.
Concello: Baiona.
Vehículo: Nissan.
Matrícula: C-2091-BG.
Concello: Portomarín.
Artigo 2º
A cesión queda sometida ás seguintes claúsulas:
a) Os bens cedidos destinaranse a fins de utilidade pública ou interese social do concello tal e como esixe o artigo 96 bis do Decreto 50/1989 e 35 bis da Lei 3/1985, do patrimonio da Comunidade Autónoma.
b) Coa cesión outorgaráselle ó concello a propiedade do vehículo, comprometéndose este a realizar ante a Xefatura Provincial de Tráfico os trámites precisos para o cambio da titularidade do vehículo.
c) Os bens cedidos destinaranse a outros fins de utilidade pública ou interese social do concello, debendo o concello proceder a retirar do vehículo todo anagrama ou rotulación que puidese identificalo como vehículo sanitario, asi como a aboa-los gastos que puidese orixina-la transformación do dito vehículo.
Artigo 3º
A cesión formalizarase mediante acta subscrita polo secretario xeral do Sergas e o órgano competente dos distintos concellos, debendo constar nela o acordo de cesión e a aceptación do cesionario.
Disposición derradeira
O Servicio Galego de Saúde, a través do seu órgano competente, realizará os trámites necesarios para a efectividade de canto se dispón nesta orde.
Santiago de Compostela, 22 de outubro de 2003.
José María Hernández Cochón
Conselleiro de Sanidade
ORDE do 17 de outubro de 2003 pola que se fixa o prezo de venda ó público da publicación: Guía de actuación en urgencias prehospitalarias.
CONSELLERÍA DE SANIDADE — III. OUTRAS DISPOSICIÓNS — 11/11/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada pola Fundación Pública Urxencias Sanitarias de Galicia-061 e que se relaciona no anexo.
2. Este prezo entenderase, de se-lo caso, con IVE incluído.
Santiago de Compostela, 17 de outubro de 2003.
José María Hernández Cochón
Conselleiro de Sanidade
ANEXO
Guía de actuación en urgencias prehospitalarias: 16,8 euros.
ORDE do 3 de novembro de 2003 pola que se nomea vocal dos consellos de administración das autoridades portuarias de Vigo e de Marín e ría de Pontevedra.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 17/11/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás
comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro do artigo 40.2º, punto 6º da xa citada Lei 27/1992, e dos acordos do 5 e 26 de marzo de 1998, do Consello da Xunta de Galicia, os membros dos consellos de administración das autoridades portuarias de interese xeral do Estado, foron nomeados por un período renovable de 4 anos, segundo a orde da Consellería de Política Territorial, Obras Públicas e Vivenda do 23 de xuño de 1998, DOG nº 121, do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta os conselleiros de Pesca e Asuntos Marítimos e de Política Territorial, Obras Públicas e Vivenda para o exercicio das devanditas competencias.
Ó abeiro do disposto no artigo 40.2º da Lei 27/1992 e do mencionado acordo do 10 de xaneiro de 2002 modificado polo do 6 de xuño de 2002, do Consello da Xunta de Galicia e, en canto órgano competente,
DISPOÑO:
Nomear, como vocal dos consellos de administración das autoridades portuarias de Vigo e de Marín e ría de Pontevedra, e en representación da Xunta de Galicia, a Mª del Carmen Bouso Montero.
Santiago de Compostela, 3 de novembro de 2003.
Enrique César López Veiga
Conselleiro de Pesca e Asuntos Marítimos
ORDE do 3 de novembro de 2003 pola que se dispón o cesamento dun vocal dos consellos de administración das autoridades portuarias de Vigo e de Marín e ría de Pontevedra.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 17/11/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro do artigo 40.2º, punto 6º da xa citada Lei 27/1992, e dos acordos do 5 e 26 de marzo de 1998, do Consello da Xunta de Galicia, os membros dos consellos de administración das autoridades portuarias de interese xeral do Estado, foron nomeados por un período renovable de 4 anos, segundo a orde da Consellería de Política Territorial, Obras Públicas e Vivenda do 23 de xuño de 1998, DOG nº 121, do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta os conselleiros de Pesca e Asuntos Marítimos e de Política Territorial, Obras Públicas e Vivenda para o exercicio das devanditas competencias.
Ó abeiro do disposto no artigo 40.2º da Lei 27/1992 e do mencionado acordo do 10 de xaneiro de 2002 modificado polo do 6 de xuño de 2002, do Consello da Xunta de Galicia e, en canto órgano competente,
DISPOÑO:
O cesamento, como vocal dos consellos de administración das autoridades portuarias de Vigo e de Marín e ría de Pontevedra, de Javier Pereiro Muñoz.
Santiago de Compostela, 3 de novembro de 2003.
Enrique César López Veiga
Conselleiro de Pesca e Asuntos Marítimos